CELEX: 32005D0063
Language: sl
Date: 2005-01-24 00:00:00
Title: 2005/63/ES: Odločba Komisije z dne 24. januarja 2005 o spremembi Priloge II k Direktivi Evropskega parlamenta in Sveta 2000/53/ES o izrabljenih vozilih (notificirana pod dokumentarno številko K(2004) 2735)Besedilo velja za EGP.

28.1.2005   
            
            
               SL
            
            
               Uradni list Evropske unije
            
            
               L 25/73
            
         
      ODLOČBA KOMISIJE
   
   z dne 24. januarja 2005
   o spremembi Priloge II k Direktivi Evropskega parlamenta in Sveta 2000/53/ES o izrabljenih vozilih
   (notificirana pod dokumentarno številko K(2004) 2735)
   (Besedilo velja za EGP)
   (2005/63/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Evropskega parlamenta in Sveta 2000/53/ES z dne 18. septembra 2000 o izrabljenih vozilih (1) in zlasti člena 4(2)(a) Direktive,
   ob upoštevanju naslednjega:
   
               (1)
            
            
               Člen 4(2)(a) Direktive 2000/53/ES prepoveduje uporabo svinca, živega srebra, kadmija ali šestvalentnega kroma v surovinah in sestavnih delih za vozila, ki se dajo v promet po 1. juliju 2003 pod pogoji, navedenimi v Direktivi, razen v primerih iz Priloge II k Direktivi.
            
         
               (2)
            
            
               Ker so ponovna uporaba, prenova in podaljšanje življenjske dobe proizvoda koristni, morajo biti na voljo rezervni deli za popravilo vozil, ki so bila 1. julija 2003 že dana v promet. Uporaba svinca, živega srebra, kadmija ali šestvalentnega kroma v rezervnih delih, danih v promet po 1. juliju 2003 za popravilo takih vozil, mora zato biti dopustna.
            
         
               (3)
            
            
               Direktivo 2000/53/ES je zato treba ustrezno spremeniti.
            
         
               (4)
            
            
               Ukrepi, predvideni s to odločbo, so v skladu z mnenjem odbora, ustanovljenega s členom 18 Direktive Sveta 75/442/EGS (2) –
            
         SPREJELA NASLEDNJO ODLOČBO:
   Člen 1
   V Prilogi II k Direktivi 2000/53/ES se peta alinea v opombah nadomesti z:
   
               „—
            
            
               rezervni deli, dani v promet po 1. juliju 2003, ki se uporabijo za vozila, dana v promet pred 1. julijem 2003, so izvzeti iz določb člena 4(2)(a) (3).“
            
         Člen 2
   Ta odločba je naslovljena na države članice.
   
      V Bruslju, 24. januarja 2005
      
         
            Za Komisijo
         
         Stavros DIMAS
         
         
            Član Komisije
         
      
   
   
      (1)  UL L 269, 21.10.2000, str. 34. Direktiva, kakor je bila nazadnje spremenjena z Odločbo Komisije 2002/525/ES (UL L 170, 29.6.2002, str. 81).
   
      (2)  UL L 194, 25.7.1975, str. 39. Direktiva, kakor je bila nazadnje spremenjena z Uredbo Evropskega parlamenta in Sveta (ES) št. 1882/2003 (UL L 284, 31.10.2003, str. 1).
   
      (3)  Ta določba se ne uporablja za protiuteži za kolesa, grafitne ščetke za elektromotorje in zavorne obloge, saj so ti sestavni deli zajeti v posebnih vpisih.